CELEX: E2011P0006
Language: fi
Date: 2011-03-09 00:00:00
Title: VTM Fundmanagement AG:n 9 päivänä maaliskuuta 2011 EFTAn valvontaviranomaista vastaan nostama kanne (Asia E-6/11)

5.5.2011   
            
            
               FI
            
            
               Euroopan unionin virallinen lehti
            
            
               C 135/13
            
         VTM Fundmanagement AG:n 9 päivänä maaliskuuta 2011 EFTAn valvontaviranomaista vastaan nostama kanne
   (Asia E-6/11)
   2011/C 135/07
   VTM Fundmanagement AG, asiamiehinään asianajaja tri Michael Sánchez Rydelski, Steptoe & Johnson LLP, Avenue Louise 240, BE-1050 Bryssel, Belgia, ja asianajaja tri Hans-Michael Pott, Sernetz Schäfer Rechtsanwälte, Berliner Allee 10, 40212 Düsseldorf, Saksa, on nostanut 9 päivänä maaliskuuta 2011 EFTAn tuomioistuimessa kanteen EFTAn valvontaviranomaista vastaan.
   VTM Fundmanagement AG on pyytänyt EFTAn tuomioistuinta
   
               1)
            
            
               kumoamaan EFTAn valvontaviranomaisen 3 päivänä marraskuuta 2010 tekemän päätöksen N:o 416/10/KOL Liechtensteinin verolain alaisesta sijoitusyritysten verotuksesta;
            
         
               2)
            
            
               tai vaihtoehtoisesti julistamaan mitättömäksi EFTAn valvontaviranomaisen 3 päivänä marraskuuta 2010 tekemän päätöksen N:o 416/10/KOL 3 ja 4 artiklan siltä osin kuin niissä määrätään kyseisen päätöksen 1 artiklassa mainitun tuen takaisinperinnästä
               ja
            
         
               3)
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomaisen 3 päivänä marraskuuta 2010 tekemässä päätöksessä N:o 416/10/KOL todettiin, että Liechtensteinin viranomaisten sijoitusyritysten hyväksi toteuttamat tukitoimenpiteet, jotka oli kumottu 30 päivästä kesäkuuta 2006 alkaen, eivät olleet yhdenmukaisia ETA-sopimuksen 61 artiklan 1 kohdan kanssa.
            
         
               —
            
            
               EFTAn valvontaviranomainen päätti myös, että väitetty tuki oli sääntöjenvastaista ja että se on perittävä takaisin sitä saaneilta sijoitusyrityksiltä 15 päivästä maaliskuuta 1997 alkaen siihen päivään saakka, jolloin edunsaajat viimeksi hyötyivät tästä verovapautuksesta sen vuonna 2006 tapahtuneen kumoamisen jälkeen.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           sovelsi ETA-sopimuksen 61 artiklan 1 kohtaa virheellisesti,
                        
                     
                           —
                        
                        
                           teki virheen määrätessään väitetyn tuen perittäväksi takaisin,
                        
                     
                           —
                        
                        
                           ei perustellut päätöstään asianmukaisesti siten kuin valvonta- ja tuomioistuinsopimuksen 16 artiklassa määrätään.